דצמבר 2009
מבוא לחישוב עצבי – תרגיל בית
בתרגיל זה ננסה לממש אלגוריתם לאיתור מקורות קול. התכנות יבוצע באמצעות תוכנת matlab.

חלק ראשון:

בחלק זה נבחן את יכולת ההבחנה שלנו באמצעות ייצור דוגמאות קול סטריאופוניות בהזזות שונות. כתבו פונקציה קצרה המקבלת אות mono  (ניתן להשתמש במקטעים המצורפים : train1 ו – train2). 
טיפ - בכדי לטעון קובץ קול:                     [data, fs]= wavread(filename);

כאשר fs הוא קצב הדגימה – 44.1 KHz במקרה דנן.  
הפונקציה שתכתבו גם מקבלת פרמטרים להזזה ומחזירה אות סטריאופוני מתאים. 
השורה הראשונה של הפונקציה תהיה: 
function yy=MakeShift(x,Shift,IsRight)

כאשר: x– וקטור עמודה המכיל את האות החד-ערוצי (mono).


Shift – מספר דגימות ההפרש בין שתי האוזניים.


IsRight – דגל שמשמעותו האם הוא נשמע מימין או משמאל.


yy – שתי עמודות שהם האות הסטריאופוני הנדרש (עמודה מס'1 היא ערוץ שמאל ועמודה מס' 2 היא ערוץ ימין).  

ניסוי:
    נשערך שני פרמטרים עיקריים: מתי אנו מתחילים להבחין בכיוון ממנו מגיע הקול (כמה דגימות הזזה) ומתי מתחילים להבחין בהידהוד (או מתי מבחינים שהאוזניים מקבלות שני אותות שונים). ערכו טבלה עבור הסיגנלים המוסטים המבוססים על train2. 
לדוגמא:
 טבלת ניסוי בינאורלי
	המעריך
	הבחנת כיוון החל מ-
	הבחנת הדהוד החל מ-

	נבדק 1
	דגימה אחת (0.023 ms )
	2000 דגימות (45.35 ms )

	..
	..
	..

	נבדק N
	3 דגימות (0.068 ms )
	44 דגימות (0.99 ms )


הנתונים במקרה זה מומצאים. ניתן להפעיל את הניסויים אחד על השני אבל יש להימנע ממצב בו הנבדק מודע למצב האמיתי.

הריצו ניסוי זה על לפחות שני נבדקים וצרפו טבלו בסגנון זו שלמעלה. כמו כן צרפו הערכה איכותית של הניסוי. האם הבחנתם בתופעות מעניינות?
חלק שני:

בשלב זה נממש וריאציה פשוטה של אלגוריתם המזהה כיוונים של מקורות קול בהתבסס על ההפרש בזמן הגעת הקולות לאוזניים. המקרה של מקור קול אחד (גם אם נייד) פשוט למדי וניתן לפתור אותו ע"י חלוקת האות למקטעים ומציאת ההזזה שתיתן קורלציה  (קרי שימוש בקרוס קורלציה) מקסימאלית בין שני ערוצי הקול באותו מקטע.
המקרה של ריבוי מקורות הינו בעייתי יותר. פתרון אפשרי לבעיה זו [1] מציע חלוקה של האות לרכיבי תדר, מציאת פונקצית הקרוס-קורלציה (הלא מנורמלת או המנורמלת – לפי מה שעובד יותר טוב) בכל רכיב תדר בנפרד וסכימת פונקציות אלו בכל מקטע זמן.
Cross correlation
דוגמא לפונקצית קרוס קורלציה (cross-correlation) כזו:[image: image1.png]1000

נוסחת הקרוס-קורלציה (לא מנורמלת):


[image: image2.wmf](

ניתן להשתמש בפקודה המובנית במטלב: xcorr
חלוקה לרכיבי תדר

ניתן לבצע חלוקה לרכיבי תדר ע"י קונבולוציה עם קוסינוס בתדר אותו רוצים לבודד, לדוגמא:
samples=1:256;

filter=cos(2*pi*(2)*samples./length(samples));
קוסינוס זה חוזר על עצמו כל 128 דגימות (פעמיים בתוך המקטע של ה-256 דגימות) ולכן במקרה של אות הדגום ב-44100, יחזור על עצמו בערך 345 פעמים בשניה. במילים אחרות, זהו פילטר שמשאיר סינוסים שהמחזור שלהם קרוב ל 345 Hz. בכדי לשנות את תדר המסנן ניתן לשנות את אורך  samples (הארכתו תוריד את התדר וקיצורו יעלה את התדר). 

במקום לשחק עם האורך של samples ניתן להשאיר את האורך קבוע (נגיד 512 דגימות) ולשחק עם המכפלה "(2)*" שבתוך הקוסינוס.
תגובת התדר של מסנן עם תדר של 400 Hz כזה תהיה:

כלומר המסנן ישאיר בעיקר רכיבי תדר בסביבות 400 הרץ. 
להזכירכם – סיגנל הדגום בקצב X (במקרה שלנו 44.1 KHz) יהיה בעל תדר nyquist של X/2 = 22.05 KHz. תדירות מנורמלת הינה תדירות ביחס ל nyquist.

 ולכן 400 Hz נופל ב : 0.018   400/22050=
על מה עובדים?
1) באתר הקורס תמצאו 7 קבצי הסטריאו ושני קבצי מונו (אותם ניתן להסיט) עליהם אתם יכולים לבדוק את האלגוריתם שכתבתם. קבצי הסטריאו יוצרו מקטעים חד-ערוציים (mono) מוזזים באופן סינטטי. שימו לב שההסטה המקסימאלית לא אמורה להיות גבוהה מ 34 דגימות במצב טבעי – כפי שצוין במאמר (17 דגימות ב- 22  KHZ- קרי 34 דגימות ב 44 KHZ).
2) באתר www.mdstudio.de/binaural.htm תוכלו למצוא כמה הקלטות מעניינות. אתם מוזמנים לחפש עוד.
פונקציות

צריך לכתוב פונקציה עם header כזה:

function H=binaural(filename,FrameSize,OverlapSize, MaxShift)

כאשר: filename – שם קובץ ה-wav הסטריאופוני.

FrameSize – גודל המקטע (במילי-שניות) לצורך חלוקת האות למקטעים.

OverlapSize- גודל החפיפה (במילי-שניות) בין זוג מקטעי אות עוקבים.


MaxShift – טווח ההסטות הנבדק (בדגימות) – מומלץ להשתמש ב-34.


H – מטריצה בה כל שורה היא הזזה אפשרית וכל עמודה מייצגת מקטע.  

הצגה של H כתמונה אמורה לאפשר לצופה לזהות הזזות הקשורות למקורות קול.

אתם מתבקשים ראשית לתקף את האלגוריתם שכתבתם בהתבסס על ההסטות שביצעתם לקבצי המונו ולייצר תמונת H ייצוגית אחת עבור אחת ההסטות שבדקתם (כפי שיתואר בהמשך). לאחר מכן אתם מתבקשים לייצר טבלה עבור שבעת קבצי הסטריאו אשר מתארת את ההסטה (במעלות) של כל אחת משתי הדוברות:

טבלה לדוגמא (ערכים פיקטיביים):

	Left Speaker

(angle)
	Right speaker (angle)
	File name

	40
	20
	Set1

	..
	..
	..

	..
	..
	..

	10
	90
	Set7


טיפ - בכדי להמיר הסטה בדגימות להסטה במעלות עליכם להשתמש בנוסחה הבאה:
Angular_Shift=arcsin(Sample_Shift/Maximum_Sample_Shift)*180/pi

כאשר השיפט המקסימלי הוא 34, כפוי שצויין לעיל.

ביחד עם הטבלה עליכם לצרף תמונה המתארת את H שהתקבל בחישוב ההסטה עבור אחד משבעת הקבצים. שבציר ה -Y שלה יש הסטה במעלות ובציר ה- X זמן בשניות (או מילי שניות). התמונה צריכה להראות בסיגנון הדומה לכך: (במקרה זה ישנם שני דוברים – הראשון 17 מעלות מימין והשני 62 מעלות משמאל)

בכדי לציין בציר ה-Y ערכים שהם לא בעלי מרווחים קבועים ביחס לנתונים במטריצה (קרי הסטה במעלות מול הסטה בדגימות) צריך לבחור נקודות על ציר Y שבהן נרצה לשים ערך כלשהו. במקרה של התמונה לדוגמה שמתי את תוצר החישוב של ההסטה בזווית עבור הסטות מסוימות בדגימות (כל הסטה של 10 דגימות).

הקוד:

locations=[-30,-20,-10,0,10,20,30]; %chosen sample shifts
yL=asin((1/34)*locations)/pi*180;  %calculate angle at chosen shifts
yLC=num2cell(round(yL));              %round and transform into cell array

set(gca,'YTick', locations)                 %specify location of ticks

set(gca,'YTickLabel',yLC)                %apply values to ticks
אזהרה: זה לא עובד בקלות. יש צורך בעידון של תוצאת הקרוס-קורלציה (עם נירמול או בלי), בקביעת פרמטרים, כמו אורך או תדר המסננים, מספר המסננים, FrameSize,  OverlapSize והסקאלה שבה H מוצגת (LOG או בריבוע או הרבה אפשריות אחרות). נסו לעבוד תחילה עם מקור בודד.
להגשה: על גבי cd:

1) קבצי הקוד.

2) קבצי הקול איתם עבדתם. (כולל אלה שניתנו עבור התרגיל)
3) מסמך המקבץ הסבר נוח וממצה על השיטה שהפעלתם (דברים שהוספתם ופרמטרים שבחרתם) ותרשים זרימה פשוט המתאר את פעולת האלגוריתם.  כמו כן המסמך צריך להכיל:
· טבלת התוצאות והתיאור האיכותני עבור הניסוי המתואר בחלק הראשון.
· תמונה ייצוגית H עבור שלב התיקוף – עבור קובץ המונו שהסטתם
· טבלת התוצאות עבור שבעת קבצי הסטריאו בחלק השני.
· תמונה ייצוגית של H עבור אחד משבעת קבצי הסטריאו.
בהצלחה (
[1] "Acoustic binaural correspondence used for  localization of natural acoustic signals" by N. Arad, E. Schwartz, Z. Wollberg, Y. Yeshurun, J. Neural Networks 7:3 (1994), 441-447.

* טיפ לשיפור הביצועים:


רוב הפילטרים ובמיוחד בפילטר הנוכחי משפיע על הפאזות של התדרים השונים בסיגנל בצורה משתנה. כך, לאחר סינון, לא רק עוצמות התדרים משתנות אלא גם הפאזות שלהם. ניתן להתגבר על עיוות זה ע"י סינון בכיוון אחד, היפוך התוצר, סינון בשנית והיפוך סופי.

